SUID-AFRIKAANSE RADIOLIGA NUUS VIR SONDAG 9 DESEMBER 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHE- en UHF-herhalers. Die bulletin word deur ZS6JPL 
via Echolink herlei. `n Potgooi is ook beskikbaar op die Liga se web tuiste. 
'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


Ons begin vanoggend die bulletin met nuus van vier stil sleutels. 


Dit is met leedwese dat ons bekend maak dat die sleutels van Mannie de 
Beer, ZSGAK, Chris Tippet, ZS5CEV, Dave (lan) Williams, ZS6JW en Frans 
Swanepoel, ex-ZS3ABL die afgelope weke stil geword het. 


Mannie de Beer, wat op 25 Oktober oorlede is, was `n stigterslid en erelid-lid 
van die Centurion Radioamateurklub. 


Chris Tippet is op Saterdag 1 Desember in die Amber Valley Verswakte Sorg 
Sentrum in Howick oorlede. Hy was `n aktiewe lid van die Midlande ARK en 
was ook `n SARL-id. Ons betuig ons opregte meegevoel aan sy vrou Pam en 
familie. 


Dave Williams het Sondag 2 Desember rustig oorlede n4 `n kort siekte. Hy was 
'n lid van die Pretoriase ARK en `n SARL-Iid. 


Frans Swanepoel het op Dinsdag 4 Desember 2018 oorlede. 


Ons betuig ons opregte meegevoel aan die families en vriende van hierdie vier 
radio amateurs. 


POUSE 

In die nuus vandag; 

DIE 2019 SARL DAG VAN DIE RADIO AMATEUR 

FOX-1GLIFF IS SUKSESVOL LANSEER, NOU BEKEND AS AO-95 

en 

UITSLAE VAN DIE BHF/UHF KOMPETISIES 

Bly ingeskakel vir meer inligting oor hierdie en ander interessante nuusitems. 
DIE 2019 SARL DAG VAN DIE RADIO AMATEUR 


Die Boland Amateurradioklub bied op Vrydag 12 en Saterdag 13 April 2019 
die 2019 SARL Dag van die Radio Amateur aan by twee lokale in Stellenbosch. 
SARL Hamnet beplan om Vrydagoggend `n vergadering te hou en die SARL 


Simposium word Vrydagmiddag en aand aangebied. Die SARL-AJV sal Saterd- 
agoggend gehou word. Hierdie gebeure sal by die Datavoice House-ouditorium 
in die Techno Park op Stellenbosch plaasvind. Die SARL Toekennings Dinee 
sal Saterdagaand by die Stellenbosch Gholfklub gehou word. 


Op bladsye 14, 15 en 16 van die Desember Radio 4S vind jy `n lys van die SARL- 
toekennings en trofeë wat tydens die toekenning dinee uitgedeel sal word. Vyf 
raadslede gaan aftree by die 2019 AJV, nominasies om hierdie vyf vakatures 
te vul word gevra. Mosies vir bespreking by die AGM van 2019 word ook 
gevra. Nominasies vir hierdie toekennings en trofeë, nominasies vir die Raad en 
mosies vir die AJV moet teen middernag op Donderdag 31 Januarie 2019 by die 
SARL Sekretaris ingedien word deur die e-pos secretary@sarl.org.za te gebruik. 
Nominasie sjablone en `n sjabloon vir mosies kan gevind word deur die skakel 
in die 2019 Dag van die Radio-item in die Slegs Lede afdeling te volg. 


ZS100WWI1 SERTIFIKATE 


In die afgelope week is ZS100W Wil1-sertifikate per e-pos aan almal gestuur 
in die logboek. Wel, byna almal. E-posse aan die volgende roepseine het 
teruggekom of daar is geen e-pos op die databasis vir die roepseine nie - ZS6F; 
ZS1WOP; ZSSIE; ZS2NB; ZS5JX en ZS50G. Die volgende roepseine is in 
die logboek, maar bestaan nie in die databasis nie - ZSGAWH/m; ZSGOLR; 
ZSGFSN; ZS1MOS; ZSIWAP/6 en ZS2RAI. Kontak asseblief vir Dennis, ZS4BS 
by zsdbs@netactive.co.za met jou korrekte e-pos adres en roepsein sodat jou 
sertifikaat aan jou gestuur kan word. 


FOX-1GLIFF IS SUKSESVOL LANSEER, NOU BEKEND AS AO-95 


Satelliet-entoesiaste sal binnekort nog `n sateliet hê om te gebruik. AMSAT se 
Fox-1CIif CubeSat is suksesvol lanseer en hierdie week in `n wentelbaan geplaas. 
'N SpaceX Falcon 9-tuig het Fox-1Clif en verskeie ander satelliete, insluitende 
ander amateur radio-loonvragte teen ongeveer 13:34 UTC op 3 Desember vanaf 
die Vandenberg-lugmagbasis in Kalifornië die ruimte ingeneem na `n vertraging 
van 1 dag. 


Die Fox-1Olif afskale vir FM-spraak en data-onder-spraak (DUV) is 145,920 
MHZ. Opskakels is 435,300 en 1 267,300 MHz. Benewens Fox-1Clif, het die 
SpaceX SSO-A: SmallSat Express-sending ook FUNcube op ESEO, JY1-SAT, 
K2SAT en ExseedSat lanseer. Die herbruikbare Falcon 9-voertuig het 64 loon- 
vragte in totaal gedra. 


'N VAKATURE VIR 'N NUUS SAMESTELLER /REDAKTEUR 


Die SARL-Nuusspan het vroeg in 2019 'n vakature vir `n nuus samesteller 
/redakteur. Emile Venter, ZS6V, het die Span in kennis gestel dat hy in die nuwe 
jaar na Nieu-Seeland verskuif. Die Span bedank Emile vir sy werk as `n bulletin 
samesteller en wens hom en sy gesin almal van die beste toe in Nieu-Seeland. 
As jy vaardig is in Engels en Afrikaans en graag by die Nuusspan wil aansluit, 
kontak asseblief vir Dennis Green, ZS4BS by e-pos zsdbs@netactive.co.za. 


Jy luister na `n nuusbulletin van die Suid-Afrikaanse Radioliga. 


NUWE TWEE AMATEUR IRS SPAN LANSEER NA DIE MISLUKTE OK- 
TOBER VLUG 


Drie ruimtevaarders, waaronder twee radio amateurs, het by die Internasionale 
Ruimtestasie (IRS) op die eerste bemande Soyuz-tuig gelanseer sedert `n dra- 
matiese mislukking in Oktober. Die ruimtevaarders van die VSA, Kanada, en 
Rusland, het op 3 Desember om 11:30 UTC Kazakstan verlaat en die Russiese 
ruimte agentskap Roscomos het hul suksesvolle aankoms by die stasie beves- 
tig. Aan boord was David Saint-Jacgues, KG5FYT, `n Kanadese ingenieur, as- 
trofisikus en mediese dokter; ruimte veteraan Oleg Kononenko, RN3DX, van 
Rusland en Anne McClain van die VSA. Ondersoekers het `n foutiewe sensor 
geblameer, wat hulle gesê het is beskadig tydens vervaardiging in Kazakstan. 


UITSLAE VAN DIE BHF/UHF ANALOOG KOMPETISIE 


Die uitslae van die tweede been van die SARL BHF/UHF Analoog kompetisie 
wat op 10 en 11 November gehou is, sowel as die gekombineerde uitslag van die 
kompetisies, is vrygestel. 


Basisstasie - Enkel operateur 1ste Carl Minne, ZS6CBGO - 110 020 punte 2de 
Pierre Lindegue, ZS4PF - 47 637 punte 3de Rickus de Lange, ZS4A - 17 186 
punte 


Veldstasie - 4 uur lste Koos Greyvenstein, ZS6KSG - 60 414 punte 2de die 
Kaapse Radio-groep, ZS1ORG - 16 148 punte 


Beperk - 4 uur 1ste Jacgues Louw, ZS4WW - 37 700 punte 2de Vernon Fryer, 
ZS6GAIG - 13 703 punte 


Algehele wenners - Analoge albei bene 1ste Carl Minne, ZS6CBO - 275 562 punte 
2de Pierre Lindegue, ZS4PF - 122 750 punte 3de Christo Greyling, ZR6AUI / 
4 - 80 709 punte 


Algehele wenners - Digitale albei bene 1ste Pieter Jacobs, V51PJ - 44 037 punte 
2de André Botes, ZS2ACP - 42 038 punte 3de Christo Greyling, ZRGAUI / 4 - 
9 5738 punte 


Baie geluk aan al die wenners. Die volledige stel uitslae is op die SARL-webwerf 
onder “Contest Results.” 


NUWE KOMITEE VIR DIE SAUK AMATEUR RADIO KLUB 


Tydens die Klub se AJV wat gehou was op 1 Desember 2018, is die volgende 
persone tot die komitee verkies: 


Voorsitter: Pieter van Wyk, ZS6PVW Ondervoorsitter: Yvonne, ZR6TBL 
Sekretaresse: Magda van Wyk, ZS6MVW Tesourier: Lizette Pienaar, ZS6LZT 
Webmeester: Marianne, ZSGANA Sosiaal: Magda van Wyk, ZS6MVW 'Tegnies 
en herhaler: Pieter van Wyk, ZS6PVW en Mark Esilva, ZS6MAE 'Tegniese 
assistente: Magda van Wyk, ZS6MVW en Riaan Barkhuizen, ZS6BAR 


Die AJV is gevolg deur `n sosiale funksie in die vorm van `n Bring en Braai. 
Ons bedank die uittredende komitee en ons wens die nuwe komitee sterkte toe 
vir die jaar wat voorlê. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar slegs 'n enkele sonvlekkie sigbaar met geen kans vir ernstige 
sonfakkels nie. Diegene wat hul eie frekwensievoorspellings wil doen, kan 'n 
verwagte effektiewe sonvlektelling van een vir die week gebruik. Amateurs kan 
moontlike openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Kom ons loer nou na gebeure vir die volgende paar weke: 


Tot middernag UTC vanaand - die ARRL 10 m-kompetisie. 10 Desember - die 
sluitingsdatum vir Newbie Logstate. 12 Desember - alle provinsiale skole sluit. 
14 Desember - Geminids Meteorbuie. 16 Desember - die Dag van Versoening. 
17 Desember - Openbare Vakansiedag. 21 Desember - die Somersonstilstand. 
22 Desember - Ursid Meteorbuie. 25 Desember - Kersdag. 26 Desember - Fam- 
iliedag en die sluitingsdatum vir die Januarie Radio ZS. 31 Desember - Einde 
van die YOTA Maand, die 2018 CO DX Marathon en die ARRL Internasionale 
Ruitvierkant Jag. 


Om die bulletin mee af te sluit, 'n opsomming van ons hoof berig: 


Die Boland Amateurradioklub bied op Vrydag 12 en Saterdag 13 April 2019 
die 2019 SARL Dag van die Radio Amateur aan by twee lokale in Stellenbosch. 
SARL Hamnet beplan om Vrydagoggend `n vergadering te hou en die SARL 
Simposium word Vrydagmiddag en aand aangebied. Die SARL-AJV sal Saterd- 
agoggend gehou word. Hierdie gebeure sal by die Datavoice House-ouditorium 
in die Techno Park op Stellenbosch plaasvind. Die SARL Toekennings Dinee 
sal Saterdagaand by die Stellenbosch Gholfklub gehou word. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, 4S6V, geredigeer deur Dennis Green, ZS4BS en 
gelees deu EE AR RE De Ge Ge sek Dee 


Die Afrikaanse Nuusspan groet nou en wens jou `n mooi week toe. Totsiens. 


/EX 


